रेहला (पलामू) :- विश्रामपुर नगर परिषद अंतर्गत वार्ड तीन में बी मोड़ के पास 600 फीट लंबे पीसीसी पथ का आधारशिला रखा गया.पथ का शीलान्यास नप अध्यक्ष हलीमा बीबी,उपाध्यक्ष अनिल कुमार पांडेय, सांसद प्रतिनिधि अनुज पांडेय व नगर पार्षद दिनेश शुक्ला ने संयुक्त रूप से नारियल फोड़ कर किया.इस पथ के बन जाने से विश्रामपुर बी मोड़ रोड सीधा जुड़ जायेगा.अध्यक्षा हलीमा बीबी ने कहा कि सड़के विकास का वास्तविक पैमाना होता है.हमारा प्रयास है कि नप क्षेत्र का हर गली-कूचा पक्के का हो.कोई भी रास्ता कच्चा नही रह जाये. उपाध्यक्ष अनिल कुमार पांडेय ने कहा कि नगर परिषद क्षेत्र के पूर्ण विकास हेतु नप प्रतिनिधि कृत संकल्पित है.हमारा प्रयास है कि विकास के मामले में विश्रामपुर नगर निकाय प्रदेश में अव्वल हो.मौके पर बिनय चौबे,प्रवीण सिंह,अखिलेश चौबे, खिलेश गुप्ता,नवीन पांडेय,मनोज पांडेय,अकरम अंसारी सहित कई लोग मौजूद थे.